Bangalore ಜೀವನ, ವಾಸಯೋಗ್ಯ ಸೂಚ್ಯಂಕದಲ್ಲಿ ಬೆಂಗಳೂರಿಗೆ ಕಳಪೆ ಅಂಕ Bangalore ಜೀವನ, ವಾಸಯೋಗ್ಯ ಸೂಚ್ಯಂಕದಲ್ಲಿ ಬೆಂಗಳೂರಿಗೆ ಕಳಪೆ ಅಂಕ ಬೆಂಗಳೂರು : ಜೀವನ , ವಾಸಯೋಗ್ಯ ಸೂಚ್ಯಂಕದಲ್ಲಿ ಬೆಂಗಳೂರಿಗೆ ಕಳಪೆ ಅಂಕ ಬಂದಿರುವ ಹಿನ್ನೆಲೆಯಲ್ಲಿ ಕೆಪಿಸಿಸಿ ಕಾರ್ಯಾಧ್ಯಕ್ಷ ರಾಮಲಿಂಗಾರೆಡ್ಡಿ, ಪ್ರಿಯಾಂಕ್ ಖರ್ಗೆ ರಾಜ್ಯ ಸರ್ಕಾರದ ವಿರುದ್ಧ ತೀವ್ರ ವಾಗ್ದಾಳಿ ನಡೆಸಿದ್ದಾರೆ. ಈ ಕುರಿತು ಕೆಪಿಸಿಸಿ ಕಚೇರಿಯಲ್ಲಿ ಸುದ್ದಿಗೋಷ್ಠಿ ನಡೆಸಿ ಮಾತನಾಡಿದ ರಾಮಲಿಂಗಾರೆಡ್ಡಿ, ಜೀವನ , ವಾಸಯೋಗ್ಯ ಸೂಚ್ಯಂಕದಲ್ಲಿ ಬೆಂಗಳೂರಿಗೆ ಕಳಪೆ ಅಂಕ ಬಂದಿದೆ. ನಾವು ಇದ್ದಾಗ ಬೆಂಗಳೂರು ಅಭಿವೃದ್ಧಿಯಾಗಿತ್ತು. ಎಸ್ . ಎಂ . ಕೃಷ್ಣ ಕಾಲದಲ್ಲೂ ಅಭಿವೃದ್ಧಿಯಾಗಿದೆ. ಸಿದ್ದರಾಮಯ್ಯ ಅವಧಿಯಲ್ಲಿ ಉತ್ತಮ ಯೋಜನೆ ತಂದಿದ್ದೆವು. ಕಾವೇರಿ ಮೂರು , ನಾಲ್ಕನೇ ಹಂತ ತಂದಿದ್ದೆವು. ಸ್ವಚ್ಚ ಬೆಂಗಳೂರು ಯೋಜನೆ ತಂದಿದ್ದೆವು. ಶಿಕ್ಷಣ , ಆರೋಗ್ಯದಲ್ಲಿ ಉತ್ತಮ ಸೌಕರ್ಯಗಳಿದ್ದವು. ವಿಶ್ವದ ಟಾಪ್ ೧೦ ನಲ್ಲಿ ಬೆಂಗಳೂರು ಇತ್ತು. ಆದರೆ ಇದೀಗ ಬೆಂಗಳೂರು ಕಳಪೆ ಅಂಕ ಗಳಿಸಿದೆ. ಈ ಬಾರಿ ಬೆಂಗಳೂರು ೧೪೬ ನೇ ಸ್ಥಾನಕ್ಕೆ ಬಂದಿದೆ. ಮೂರ್ನಾಲ್ಕು ವರ್ಷದಲ್ಲಿ ಸರ್ಕಾರದ ಸಾಧನೆ ತೋರಿಸಿದೆ ಎಂದು ರಾಜ್ಯ ಸರ್ಕಾರದ ವಿರುದ್ಧ ರಾಮಲಿಂಗಾರೆಡ್ಡಿ ಆಕ್ರೋಶ ಹೊರಹಾಕಿದ್ದಾರೆ. ಇನ್ನು ಕರಾಚಿ ೫೧ . ೮ ಅಂಕಗಳನ್ನ ಗಳಿಸಿದೆ. ಲಾವೋಸ್ ೪೬ . ೮ ಅಂಕಗಳನ್ನ ಗಳಿಸಿದೆ. ನಮ್ಮ ಬೆಂಗಳೂರು ೪೬ . ೪ ಅಂಕಗಳನ್ನ ಗಳಿಸಿದೆ. ಬೆಂಗಳೂರು ಎಲ್ಲದರಲ್ಲೂ ಹಿಂದಕ್ಕೆ ಹೋಗಿದೆ. ಎಕನಾಮಿಕ್ಸ್ ವರದಿಯಲ್ಲಿ ದೆಹಲಿ ೫೬ . ೫ ಅಂಕ ಪಡೆದು ೧೪೦ ನೇ ಸ್ಥಾನದಲ್ಲಿದ್ದರೇ ಮುಂಬೈ ೫೬ . ೨ ಅಂಕಗಳಿಸಿ ೧೪೧ ನೇ ಸ್ಥಾನದಲ್ಲಿದೆ. ಚೆನ್ನೈ೫೫ . ೮ ಅಂಕಗಳಿಸಿ ೧೪೨ ಸ್ಥಾನ ಗಳಿಸಿದೆ. ಅಹ್ಮದಾಬಾದ್ ೫೫ . ೭ ಅಂಕಗಳೊಂದಿಗೆ ೧೪೩ ನೇ ಸ್ಥಾನದಲ್ಲಿದೆ. ಬೆಂಗಳೂರು೫೪ . ೪ ಅಂಕದಿಂದ ೧೪೬ ಸ್ಥಾನದಲ್ಲಿದೆ ಎಂದು ರಾಮಲಿಂಗಾ ರೆಡ್ಡಿ ತಿಳಿಸಿದ್ದಾರೆ. Mahesh M Dhandu : ಕಂಟೆಂಟ್ ಎಡಿಟರ್